|  |  |
| --- | --- |
|  |  APSTIPRINĀTSIepirkumu komisijas2018. gada 16. novembra sēdē, protokola Nr.1  |

NOLIKUMS

**Teātra Lielās zāles gaismas vadības pults**

**CPV kods 31000000-6**

ID. NR. LLT/2018/2

Rīgā, 2018. gadā

1. **VispārīgA informācija**
	1. Iepirkuma identifikācijas numurs

LLT/2018/2

* 1. Pasūtītājs, kas organizē iepirkuma procedūru:

VSIA „Latvijas Leļļu teātris”

Vienotais reģistrācijas numurs: 40003782984

Kr. Barona 16/18, Rīgā, LV – 1050

* 1. Pasūtītājs, kas slēgs iepirkuma līgumu:

VSIA „Latvijas Leļļu teātris”

Vienotais reģistrācijas numurs: 40003782984

Kr. Barona 16/18, Rīgā, LV – 1050

Tālrunis 67285418, fakss 67285415

E-pasts info@lelluteatris.lv

mājas lapa: http://www.lelluteatris.lv

* 1. Pamatojums

VSIA „Latvijas Leļļu teātris” 16.11.2018 rīkojums Nr. 3-01-1/43.

* 1. Iepirkuma priekšmets

Teātra Lielās zāles gaismas gaismas vadības pults iegāde

* 1. **Līguma izpildes laiks un vieta**
		1. Piegādes vieta ir Kr. Barona 16/18, Rīgā, LV – 1050, Latvija
		2. Piegādes laiks ir ne vēlāk kā **15 (*piecpadsmit*) dienu laikā no līguma noslēgšanas**.
	2. Piedāvājuma iesniegšanas un atvēršanas vieta, datums, laiks un kārtība.
		1. Piedāvājumi iesniedzami VSIA " Latvijas Leļļu teātris" Kr.Barona iela 16/18, Rīgā, darba dienās no plkst. 10.00 līdz plkst.17.00 **līdz 2018. gada 28. novembrim plkst.12:00.**
		2. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai līdz noteiktā termiņa beigām.
		3. Jebkuri piedāvājumi, kurus Pasūtītājs saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ iesniedzējam.
	3. Prasības piedāvājuma noformēšanai un iesniegšanai
		1. Piedāvājumi tiks pieņemti un izskatīti no tiem pretendentiem, kas būs noformējuši un iesnieguši piedāvājumu atbilstoši normatīvo aktu un nolikuma prasībām. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. Visām izmaksām piedāvājumā jābūt uzrādītām *eiro* (EUR).
		2. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir svešvalodā, tad Pretendents pievieno tulkojumu valsts valodā saskaņā ar 2000. gada 22. augusta Ministru kabineta noteikumiem Nr.291 “Kārtība, kādā apliecināmi dokumentu tulkojumi valsts valodā”.
		3. Pretendentam piedāvājumā jāiekļauj atlases dokumenti, kas minēti nolikuma 3.sadaļā un tehniskais un finanšu piedāvājums, kurā iekļauj visus nolikuma 2.6.punktā minētos dokumentus.
		4. Pretendentam jāiesniedz piedāvājums – 1 (*viens*) **oriģināls**.
		5. Pretendentam jāiesaiņo piedāvājums slēgtā iepakojumā, kas adresēts:

***VSIA "*** ***Latvijas Leļļu teātris "***

***Iepirkumu komisijai***

***Kr.Barona iela 16/18, Rīga, LV-1050***

ar norādi:

***Iepirkums “Teātra Lielās zāles gaismas gaismas vadības pults” (ID. Nr. LLT/2018/2).***

***Neatvērt pirms piedāvājumu atvēršanas sanāksmes sākuma!***

***Pretendents:.... (nosaukums; kontaktpersona; kontaktinformācija)***

* + 1. Visai iesniedzamajai dokumentācijai, jābūt cauršūtai (caurauklotai ar diegu, lai nebūtu brīvi nomaināmas lapas) un šuvuma vietā jābūt pretendenta zīmogam, paraksttiesīgās vai pilnvarotās personas parakstam, norādītam cauršūto lapu skaitam. Katru eksemplāru, gan oriģinālu, gan katru kopiju cauršuj atsevišķi. Uz katra eksemplāra pirmās lapas atbilstoši norāda „ORIĢINĀLS” vai „KOPIJA”.
		2. Pretendents piedāvājumu, kas sagatavots un noformēts atbilstoši nolikumā noteiktajām prasībām, var iesniegt, sākot ar iepirkuma izziņošanas dienu nolikumā norādītajā vietā un laikā, līdz šajā nolikumā noteiktā piedāvājumu iesniegšanas termiņa beigām.
		3. Pretendents iesniedz pašrocīgi parakstītu piedāvājumu. Parakstītam jābūt katram piedāvājumā iekļautajam dokumenta oriģinālam.
		4. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu atbilstoši Ministru kabineta 2018. gada 7. septembra noteikumu Nr.558 „Dokumentu izstrādāšanas un noformēšanas kārtība” 4.sadaļai.
		5. Dokumentus paraksta pretendenta paraksttiesīga amatpersona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta atlases dokumentos.
		6. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
		7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
		8. Pasūtītājs pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav atbilstoši noformēts, piedāvājums atdodams tā iesniedzējam un piedāvājuma saņemšanu nereģistrē.
		9. Iesniedzot piedāvājumu, pretendents apliecina, ka ir iepazinies un piekrīt visiem nolikuma, tā pielikumu, tajā skaitā iepirkuma līguma projekta, nosacījumiem.
		10. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
	1. **Līgumcenas noteikšanas nosacījumi**

Piedāvājuma cenā ir jāietver piegādes un uzstādīšanas izmaksas un visas citas izmaksas, kuras rodas pretendentam, izpildot pasūtījumu. Pretendents, nosakot līgumcenu, ņem vērā un iekļauj līgumcenā visus iespējamos sadārdzinājumus un citas cenu izmaiņas. Līguma izpildes laikā netiek pieļauta līgumcenas maiņa, pamatojoties uz izmaksu izmaiņām.

* 1. Piedāvājumu varianti

Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.

* 1. Pasūtītāja kontaktpersona

- par tehnisko specifikāciju Gvido Āboliņš - 26420948

- par iepirkuma procedūru Liene Fleišmane: Tālrunis 67285418, fakss 67285415, e-pasts liene@lelluteatris.lv

* 1. Pasūtījuma piešķiršanas metode saskaņā ar Publisko iepirkumu likuma 9. pantu.
	2. Nolikuma saņemšana:

Nolikumam ar pielikumiem ir nodrošināta **tieša un brīva elektroniskā pieeja** VSIA “Latvijas Leļļu teātris” mājaslapā: http://www.lelluteatris.lv/lv/iepirkumi.

* 1. **Papildu informācijas sniegšana:**
		1. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā pie nolikuma. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
		2. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz piecu dienu laikā, bet ne vēlāk kā sešas dienas pirms piedāvājumu iesniegšanas termiņa beigām.
		3. Papildus informāciju pasūtītājs nosūta piegādātajam, kas uzdevis jautājumu, un vienlaikus ievieto šo informāciju mājaslapā internetā, kurā ir pieejami iepirkuma procedūras dokumenti, norādot arī uzdoto jautājumu.
1. **IEPIRKUMA PRIEKŠMETS**

**2.1. Iepirkuma priekšmets**

Teātra Lielās zāles gaismas gaismas vadības pults iegāde

* 1. **Līguma aizpildes laiks un vieta:**
		1. Piegādes vieta ir Kr. Barona 16/18, Rīgā.
		2. Piegādes laiks ir ne vēlāk kā **15 (*piecpadsmit*) dienu laikā no līguma noslēgšanas**.
	2. **Garantijas laiks:**

2 (*divi*) gadi pēc nodošanas – pieņemšanas akta parakstīšanas.

* 1. **Pretendentam tehniskajā un finanšu piedāvājumā jāiekļauj šādi dokumenti:**
		1. Tehniskais un finanšu piedāvājums (2.pielikums);
		2. Piedāvāto iekārtu tehniskā informācija (tādā apjomā, lai komisija var pārbaudīt piedāvāto iekārtu atbilstību tehniskajā specifikācijā izvirzītajām prasībām, kā arī veikt piedāvājumu vērtēšanu atbilstoši noteiktajiem vērtēšanas kritērijiem);
1. **Prasības pretendentiem un iesniedzamie dokumenti**

|  |  |
| --- | --- |
| **Prasība:** | **Iesniedzamais dokuments:** |
| 3.1. **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | Pretendenta pieteikums dalībai iepirkumā (pēc formas – nolikuma 1.pielikums). |
| 3.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  | 1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.
 |
| 3.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
|  | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| 3.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.3.5. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts un 3.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| 3.6. Pretendentu izslēdz no dalības iepirkuma procedūrā jebkurā no Publisko iepirkumu likuma 42. panta pirmajā daļā noteiktajiem gadījumiem. | Komisija pretendentu izslēgšanas gadījumus pārbauda Publisko iepirkumu likuma 42. pantā noteiktajā kārtībā. |
| 3.7. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus un veikt Pasūtītājam nepieciešamās piegādes. | 1. Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā ([https://www.eis.gov.lv/)](https://www.eis.gov.lv/).
2. Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti

(kopijas). |
| 3.8. Pretendenta gada vidējais apgrozījums, ņemot vērā iepriekšējos 3 (*trīs*) noslēgtos finanšu gadus, ir vienāds vai lielāks par pretendenta piedāvāto līgumcenu, neskaitot PVN. | Pretendenta pieteikums dalībai iepirkumā (pēc formas – nolikuma 1.pielikums). |
| *Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par trīs gadiem un sasniedzis prasīto apgrozījumu. Pretendentiem, kuri attiecīgajā tirgū darbojas mazāk nekā trīs gadus, attiecīgo vidējo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.* |
| 3.9. Pretendenta rīcībā ir visi nepieciešamie resursi savlaicīgai un kvalitatīvai līguma izpildei. | Pretendenta pieteikums dalībai dalībai iepirkumā (pēc formas – nolikuma 1.pielikums). |
| 3.10. Pretendentam iepriekšējo 3 (*trīs*) gadu laikā ir pieredze vismaz 1 (*viena*) līdzīga līguma (piegādes) izpildē par kopējo summu, kas nav mazāka par pretendenta piedāvāto līgumcenu, neskaitot PVN. | Informācija par iepriekšējo 3 (*trīs*) gadu laikā sekmīgi izpildītajiem līdzīgajiem līgumiem, pievienojot attiecīgo pasūtītāju atsauksmes un informāciju par kontaktpersonu  |

1. **PIEDĀVĀJUMA NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA**
	1. **Vispārīga informācija:**
		1. Piedāvājumu noformējuma pārbaudi, pretendentu atlasi un piedāvājumu vērtēšanu komisija veic slēgtā sēdē.
		2. Piedāvājumu noformējuma pārbaudes, pretendentu atlases un piedāvājumu vērtēšanas laikā komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.
		3. Komisijai ir tiesības pieprasīt, lai pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
		4. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
		5. Ja komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
		6. Ja pretendents neiesniedz komisijas pieprasītās ziņas vai paskaidrojumus, komisija piedāvājumu vērtē pēc tiem dokumentiem, kas ir iekļauti piedāvājumā.
		7. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai komisija var pieaicināt ekspertu.
		8. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.
		9. Ekspertam ir tiesības iepazīties ar piedāvājumiem, kā arī lūgt komisiju pieprasīt no pretendenta papildu informāciju, kas ir nepieciešama atzinuma sagatavošanai.
		10. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
	2. **Vērtēšanas kārtība:**
		1. Pārbaudot piedāvājumu atbilstību nolikumā izvirzītajām prasībām, komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli.

**4.3. Piedāvājuma izvēles kritērijs:**

4.3.1. Pamatojoties uz Publisko iepirkumu likuma 51. pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu**.

4.3.2. Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, un nav atzīts par nepamatoti lētu.

1. **pielikumi**
	1. **Nolikumam ir šādi pielikumi:**

5.1.1. Pretendenta pieteikuma dalībai iepirkumā forma (1.pielikums),

5.1.2. Tehniskā un finanšu piedāvājuma forma (2.pielikums),

5.1.3. Tehniskā specifikācija (3.pielikums),

5.1.4. Līguma projekts (4.pielikums).

* 1. **Pielikumi ir neatņemamas Nolikuma sastāvdaļas.**

1.pielikums

iepirkuma nolikumam

identifikācijas Nr. LLT/2018/2

|  |
| --- |
| Pieteikums dalībai IEPIRKUMĀ |

|  |  |
| --- | --- |
|  |  |
| Sabiedrības nosaukums | reģistrācijas numurs |

|  |  |  |
| --- | --- | --- |
| kuras vārdā saskaņā ar |  | rīkojas |
|  | pārstāvības pamats  | Sabiedrības vadītāja vai pilnvarotās personas vārds un uzvārds |

Ar šo piesakās piedalīties iepirkumā “***Teātra Lielās zāles gaismas gaismas vadības pults***” (Id. Nr. LLT/ 2018/2).

Apliecina, ka:

* esam iepazinušies un pilnībā piekrītam iepirkuma nolikuma un līguma projekta prasībām,
* pretendenta apgrozījums par iepriekšējiem 3 (*trīs*) noslēgtajiem finanšu gadiem ir:

|  |  |
| --- | --- |
| Gads | EUR, neskaitot PVN |
|  |  |
|  |  |
|  |  |
| KOPĀ |  |
| Gada vidējais |  |

* pretendenta rīcībā ir visi nepieciešamie resursi savlaicīgai un kvalitatīvai līguma izpildei,
* piedāvājums ir sagatavots individuāli un nav saskaņots ar konkurentiem,
* visas piedāvājumā sniegtās ziņas ir patiesas.

|  |  |
| --- | --- |
| Amatpersonas vai pilnvarotās personas paraksts: | z.v. |
| Parakstītāja vārds, uzvārds un amats: |  |
| Korespondences adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| Faksa numurs: |  |
| E-pasta adrese: |  |

2.pielikums

iepirkuma nolikumam

identifikācijas Nr. LL/ 2018/2

**tehniskais un finanšu piedāvājums**

Mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums, reģistrācijas numurs*) piedāvājam veikt iepirkumā “**Teātra Lielās zāles gaismas gaismas vadības pults**” (Id. Nr. LLT/2018/2) minētās piegādes, saskaņā ar iepirkuma nolikumu un tā pielikumiem, tajā noteiktajā laikā un veidā.

Piedāvājam veikt piegādes par līgumsummu:

**TĀME**

|  |  |  |  |  |
| --- | --- | --- | --- | --- |
| **Nr.p.k.** | **Nosaukums** | **Piedāvājums**Norāda ražotāju un modeli | **Skaits gab.** | **Cena, EUR bez PVN** |
| 1. | **Gaismu vadības pults** |  | 1gab. |  |
| 2. | **Instalācijas materiāli\*** | \_\_\_\_\_\_\_\_\_\_ | \_\_\_\_\_\_\_\_\_\_ | \_\_\_\_\_\_\_\_\_\_ |
| 3. | **Instalācijas darbi\*** | \_\_\_\_\_\_\_\_\_\_ | \_\_\_\_\_\_\_\_\_\_ | \_\_\_\_\_\_\_\_\_\_ |
| 4. | **Transporta izdevumi\*** | \_\_\_\_\_\_\_\_\_\_ | \_\_\_\_\_\_\_\_\_\_ | \_\_\_\_\_\_\_\_\_\_ |
| **\*izmaksas iekļautas 1.pozīcijā KOPĀ** |  |  |

**Apliecinām, ka:**

* 1. Garantija: \_\_\_\_\_\_\_ (*norāda informāciju par garantijas nosacījumiem*).
	2. Piegādes termiņš: \_\_\_\_\_\_\_ (*norādīt termiņu, skaitļiem un vārdiem*).
	3. Piedāvātais aprīkojums atbilst iepirkuma nolikumā noteiktajai tehniskajai specifikācijai.

**Pielikumā:**

* + - 1. **Piedāvāto iekārtu tehniskā informācija** (tādā apjomā, lai komisija var pārbaudīt piedāvāto iekārtu atbilstību tehniskajā specifikācijā izvirzītajām prasībām, kā arī veikt piedāvājumu vērtēšanu atbilstoši noteiktajiem vērtēšanas kritērijiem),
			2. **Piedāvājuma nodrošinājuma esamību apliecinošs dokuments**.

|  |  |
| --- | --- |
| Amatpersonas vai pilnvarotās personas paraksts: | z.v. |
| Parakstītāja vārds, uzvārds un amats: |  |

3.pielikums

iepirkuma nolikumam

identifikācijas Nr. LLT 2018/2

**TEHNISKĀ SPECIFIKĀCIJA**

|  |  |  |  |
| --- | --- | --- | --- |
| **N.p.k.** | **Iekārta** | **Tehniskās prasības** | **Skaits** |
| 1 | **Gaismu vadības pults**  | Speciāli teātriem, TV ierakstu studijām un akustiskām koncertzālēm paredzēta gaismu vadības pults "klusā versija" | 1 |
|  |  | Pultij jābūt saderīgai ar VSIA “Latvijas Leļļu teātris’’ esošo gaismu vadības pulti (MA onPC Command Wing), kuru paredzēts pieslēgt drošības ‘’backup’’ režīmā un jau repertuārā esošo izrāžu gaismu partitūru (pults izrāžu failu) atspēlēšanai bez speciālas pielāgošanas un korektūras.  |  |
|   |   | Pultij jādarbojas ne mazāk kā divās gaismu vadības sistēmās |   |
|   |   | Kontrolē reālā laikā līdz 250 000 parametrus (t.i. Ne mazāk kā 488 DMX līnijām) |   |
|   |   | Ne mazāk kā 8192 HTP/LTP parametri (6gb DMX izejas jau pults virsmā) |   |
|   |   | 2 gb iebūvēti ne mazāki, ka 15" multi skārienjūtīgi ekrāni. |   |
|   |   | Papildus iespējams pieslēgt 2gb ārējos skārienjūtīgos ekrānus izmantojot Displayport un USB savienojumus (ekrāni nav iekļauti komplektā) |   |
|   |   | 2gb iebūvēti pults virsmā komandu - multi skārienu ekrāni (vismaz 7", attiecība 16:9) |   |
|   |   | 2gb iebūvēti pults virsmā atribūtu un atmiņas fāderu multi skārienjūtīgi info ekrāni. Viena ekrāna izmērs ne mazāks nekā 14” |   |
|   |   | 15gb motorizētie izpildes fīderi, aprīkoti ar RGB LED indikācijas apgaismojumu katrā no fīderiem. |   |
|   |   | Ne mazāk kā 5 gb atribūtu kontroles enkoderi |   |
|   |   | Pults virsmas atvilknē iebūvēta klaviatūra. |   |
|   |   | Iebūvēts UPS |   |
|   |   | 2gb motorizētie A/B fīderi |   |
|   |   | Iebūvēta līmeņu iestatīšanas ripa |   |
|   |   | Ne mazāk kā 3gb Ethercon pieslēgumi, ar tīkla apraides ātrumu ne mazāku nekā 1000Mbps |   |
|   |   | Ne mazāk kā 3gb USB 2.0 pieslēgumi (klaviatūra, pele utt) |   |
|   |   | Ne mazāk kā 3gb USB 3.0 pieslēgumi (šova faili, videofaili, bitmap faili) |   |
|   |   | MIDI ieejas un izejas savienojums, MIDI Notes un MIDI Timecode protokoliem |   |
|   |   | 1 gb Linear time code pieslēgums XLR-3pin |   |
|   |   | 1 gb Audioieeja |   |
|   |   | SPDF ieejas un izejas pieslēgums, aprīkots ar RCA ligzdām. |   |
|   |   | GPI Remote savienojums attālinātai kontrolei uz kontaktu slēdžiem. |   |
|   |   | Mehāniski atlokāms 15,6" monitoru plaukts ar regulējamu leņķi (fiksējas dažādās pozīcijās) |   |
|   |   | Komplektā ar gaismu vadības programmatūru, kuru var uzinstalēt uz PC šovu sagatavošanai |   |
|   |   | Komplektā ar 3D programmatūru šovu vizualizācijai |   |
|   |   | Sistēma darbojas 1Gbit tīklā |   |
|   |   | Darbojas vienā tīklā ar citiem produktiem (ne mazāks nekā 1GBit tīkls). Darbība vienā tīklā nozīmē arī to, ka tā var darboties vienā sesijā ar citu radniecīgu iekārtu, veidojot vienu veselu šovu. |   |
|   |   | Izmantojot radniecīgu gaismas vadības pulti, ir jānodrošina 100% darbības drošība. Otrā tīklā pieslēgtā gaismas vadības pults ir pieslēdzama "backup" režīmā. Pārslēgšanās no vadošās pults uz "bacup" pulti notiek automātiski bez jebkādas papildus komutācijas veikšanas vai ilglaicīgas programmatūras sagatavošanas. ("Backup" režīmā šai pultij atslēdzoties un pārslēdzoties uz drošības pulti, gaismas šovs uz skatuves nepārtraucas) |   |
|   |   | Iespēja vadīt video kopā ar gaismām (pieslēdzot video serverus) |   |
|   |   | Gaismu vadības iekārtai obligāti jādarbojas ar tiem pašiem šova failiem kā vismaz 6 citām gaismu vadības pultīm (atšķirīgas pēc iespējām un gabarītiem) |   |
|   |   | Gaismu vadības pults apmācība. 3 dienas. Apmācību ir jāveic speciālistam, kas ir izgājis apmācības kursu pie ražotāja vai specializētos apmācību kursos: apmācībā ietilpst gaismu vadības pults programmatūras apmācība, gaismu vadības tīkla iestatījumu apmācība un praktiskās nodarbības. Apmācību beigās ir jāizsniedz sertifikāts. |   |

**\*** Visām iekārtām un aksesuāriem jābūt ar CE sertifikātu. Visām iekārtām ir jābūt ar minimums 2 (divu) gadu ražotāja garantiju. Jānodrošina jebkura bojājuma likvidēšana vai bojātās detaļas aizvietošana visā garantijas periodā 24h laikā no bojājuma pieteikšanas brīža.